Բիկինիի մրցույթի մասնակից կանայք գնահատվում են միայն իրենց մարմնով և սեռական գրավչությամբ:
**Սեռական առարկայացում** կամ **սեռական օբյեկտիֆիկացում,** անձին որպես սեռական ցանկության օբյեկտ դիտարկելը և վերաբերվելը։ Առարկայացումն ավելի լայն իմաստով նշանակում է անձին որպես ապրանք կամ առարկա վերաբերվելը՝ առանց անձի անհատականությունը կամ արժանապատվությունը հաշվի առնելու։ Առարկայացումը ամենից հաճախ ուսումնասիրվում է հասարակության մակարդակում, բայց կարող է նաև վերաբերվել առանձին անհատների վարքագծին՝ որպես ապամարդկայնացման եղանակ։

Ե՛վ տղամարդիկ, և՛ կանայք կարող են դառնալ սեռական առարկայացման սուբյեկտ։ Կանանց առարկայացումը ֆեմինիստական շատ տեսությունների և դրանցից բխող հոգեբանական տեսությունների ուսումնասիրման կարևոր առարկաներից է։ Շատ ֆեմինիստներ համարում են, որ սեռական առարկայացումը կարևոր դեր է խաղում գենդերային անհավասարության հաստատման մեջ։ Հոգեբաններն առարկայացումը կապում են կանանց ֆիզիկական և հոգեկան առողջության մի շարք ռիսկերի հետ։

Կանանց սեռական առարկայացումը
----------------------------

Կնոջ սեռական օբյեկտիվացման ժամանակ կինը դիտվում է հիմնականում որպես տղամարդու սեռական ցանկության օբյեկտ, այլ ոչ թե որպես լիարժեք անհատ։ Չնայած կնոջ առարկայացման իրավիճակները կարող են տարբեր լինել, շատ ֆեմինիստներ կանանց առարկայացում են համարում գովազդում, արվեստում և լրատվամիջոցներում, պոռնոգրաֆիայում, մերկապարում և մարմնավաճառության մեջ կանանց սեռական իմաստով արտապատկերումը։ Ըստ ֆեմինիստների՝ առարկայացում է նաև հանրային վայրերում, միջոցառումներում (օրինակ՝ գեղեցկության մրցույթներում) սեռական կամ գեղագիտական նպատակներով կանանց գնահատումն ու դատապարտումը։

Որոշ ֆեմինիստներ և հոգեբաններ պնդում են, որ սեռական առարկայացումը կարող է հանգեցնել բացասական հոգեբանական հետևանքների, ներառյալ սնման խանգարումների, դեպրեսիայի և սեռական դիսֆունկցիայի, կանանց մոտ կարող է առաջ բերել բացասական ինքնապատկերում այն համոզմունքի պատճառով, որ իրենց կարողությունները ու խելքը երբևէ չի ճանաչվել և չի ճանաչվի հասարակության կողմից։ Կանանց սեռական առարկայացումը բացասաբար է անդրադառնում արդյունավետության, ինքնավստահության և աշխատանքի վրա։ Թե ինչպես է առարկայացումն ազդել կանանց և հասարակության վրա, ընդհանուր առմամբ, ակադեմիական բանավեճերի առարկա է․ որոշները պնդում են, որ սեռական հասունացման ընթացքում աղջիկների հասկանալը արտաքին տեսքի կարևորության վերաբերյալ կարող է բերել վախի, ամոթի և զզվանքի զգացումների։ Ուրիշները կարծում են, որ հատկապես երիտասարդ կանայք են ենթարկվում առարկայացման, քանի որ նրանց հաճախ սովորեցնում են, որ ուժը, հարգանքը և հարստությունը կարող են պայմանավորված լինել մարդու արտաքին տեսքով։

Ծանոթագրություններ
------------------

1. ↑  Barry, Kathleen (1984). «Pornography: the ideoloy of cultural sadism». In Barry, Kathleen (ed.). *Female sexual slavery*. New York London: NYU Press. էջ 247. ISBN 978-0-8147-1069-2. `{{cite book}}`: Invalid `|ref=harv` (օգնություն)
2. ↑  LeMoncheck, Linda (1997). «I only do it for the money: pornography, prostitution, and the business of sex». In LeMoncheck, Linda (ed.). *Loose women, lecherous men a feminist philosophy of sex*. New York, New York: Oxford University Press. էջ 133. ISBN 978-0-19-510556-8. `{{cite book}}`: Invalid `|ref=harv` (օգնություն)
3. 1 2  Szymanski, Dawn M.; Moffitt, Lauren B.; Carr, Erika R. (January 2011). «Sexual objectification of women: advances to theory and research» (PDF). *The Counseling Psychologist*. **39** (1): 6–38. doi:10.1177/0011000010378402. `{{cite journal}}`: Invalid `|ref=harv` (օգնություն)
4. ↑  Jhally, Sut (director) (1997). *Dreamworlds II: desire, sex, power in music* (Documentary). USA: Media Education Foundation.
5. ↑  Fredrickson, Barbara L.; Roberts, Tomi-Ann (June 1997). «Objectification theory: toward understanding women's lived experiences and mental health risks». *Psychology of Women Quarterly*. **21** (2): 173–206. doi:10.1111/j.1471-6402.1997.tb00108.x. `{{cite journal}}`: Invalid `|ref=harv` (օգնություն)
6. ↑  Lee, Janet (September 1994). «Menarche and the (hetero)sexualization of the female body». *Gender & Society*. **8** (3): 343–362. doi:10.1177/089124394008003004. `{{cite journal}}`: Invalid `|ref=harv` (օգնություն)
7. ↑   ﻿Report of the American Psychological Association task force on the sexualization of girls, executive summary﻿ (Report). Washington, DC: American Psychological Association. 2010. ։ Վերցված է 19 February 2007.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | Microsoft: 2781315948 |

 |